
AVIZ

asupra

propunerii legislative pentru modificarea şi completarea Legii educaţiei naţionale nr. 1/2011 cu modificările şi completările ulterioare

În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu propunerea legislativă pentru modificarea şi completarea Legii educaţiei naţionale nr. 1/2011 cu modificările şi completările ulterioare, trimisă cu adresa nr. Pl-x 232 din 2 septembrie 2013, înregistrată cu nr.4c-11/926 din 3 septembrie 2013.
Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.92 alin.(8) pct.2 din Regulamentul Camerei Deputaţilor, republicat.

Propunerea legislativă are ca obiect de reglementare modificarea şi completarea Legii educaţiei naţionale nr.1/2011, cu modificările şi completările ulterioare, în sensul îmbunătăţirii reglementării actuale şi integrării acesteia în cadrul Legii educaţiei naţionale.

Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din 10 septembrie 2013.

Membrii Comisiei au examinat propunerea legislativă supusă avizării, avizul nefavorabil al Consiliului Economic şi Social transmis prin adresa cu nr.2106 din 2 iulie 2013, aviz fundamentat pe argumente şi considerente de oportunitate şi nu de constituţionalitate, expunerea de motive şi avizul favorabil cu observaţii şi propuneri al Consiliului Legislativ, aviz transmis prin adresa cu nr.696 din 8 iulie 2013.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a propunerii legislative. 

În raport de obiectul şi conţinutul reglementării, iniţiativa legislativă face parte din categoria legilor organice, fiind incidente dispoziţiile art.73 alin.(3) lit.n) din Constituţia României, republicată.

